Канстытуцыйны Суд Рэспублікі Беларусь

**Канстытуцыйны Суд Рэспублікі Беларусь** — інстытут канстытуцыйнага кантролю ў Рэспубліцы Беларусь створаны ў 1994 годзе на аснове Канстытуцыі Рэспублікі Беларусь і Закона Рэспублікі Беларусь «Аб Канстытуцыйным судзе Рэспублікі Беларусь» ад 30 сакавіка 1994 г. Фарміруецца з 12 суддзяў, 6 з якіх назначае Прэзідэнт, 6 выбірае Савет Рэспублікі. Тэрмін дзейнасці членаў Суда — 11 гадоў.

## Гісторыя 
Падчас канстытуцыйнага крызісу 1996 года Суд палічыў, што вынікі рэферэндуму аб змяненні канстытуцыі не будуць абавязковымі. Пасля адхілення В. Ганчара з паста главы Цэнтравыбаркама Старшыня Канстытуцыйнага Суда накіраваў Прэзідэнту зварот з патрабаваннем адмяніць гэта рашэнне. Пасля рэферэндуму старшыня Канстытуцыйнага Суда Валерый Ціхіня падаў у адстаўку, матывуючы яе немагчымасцю прымаць прысягу на новай Канстытуцыі і нязгодай з палітыкай кіраўніцтва краіны

У 1997 годзе Прэзідэнт звольніў з пасады суддзю Міхаіла Пастухова, спасылаючыся на заканчэнне тэрміна яго паўнамоцтваў у сувязі з уступленнем у сілу змяненняў і дапаўненняў у Канстытуцыю. Суды адмовіліся прымаць да разгляду скаргу Пастухова. У 2003 годзе Камітэт па правах чалавека ААН убачыў у гэтай справе парушэнне артыкула 25 МПГПП у спалучэнні з артыкуламі 14 і 2.
, 32]]
У сімвалічны Дзень канстытуцыі Рэспублікі Беларусь, 15 сакавіка 2018 года, Канстытуцыйны Суд пераехаў з будынка па вул. Карла Маркса, 32, дзе ўмовы былі досыць сціснутымі, у будынак па вуліцы Чырвонаармейскай, 4, які да 2012 года займаў Савет Рэспублікі Нацыянальнага сходу Беларусі.

## Склад 
Канстытуцыйны Суд складаецца з 12 суддзяў з тэрмінам паўнамоцтваў у 11 гадоў. Палову суддзяў, у тым ліку старшыні прызначае Прэзідэнт (старшыня Суда прызначаецца са згоды Савета Рэспублікі), другую палову абірае Савет Рэспублікі (артыкул 116 Канстытуцыі).

### Старшыні Суда 
* Валерый Гур’евіч Ціхіня (1994—1996).
* Рыгор Аляксеевіч Васілевіч (1996 (в.а.)—1997 (старшыня)—2008 гг.).
* Пётр Пятровіч Міклашэвіч (2008—2025).
* Сяргей Міхайлавіч Сівец (з 19 снежня 2025).

## Суддзі 
* Ала Мікалаеўна Бодак (з сакавіка 2019 года)
* Віктар Мікалаевіч Рабцаў (са снежня 2016 года)
* Наталля Аляксандраўна Карповіч (з сакавіка 2014 года)
* Тадэвуш Валянцінавіч Варановіч (з чэрвеня 2009 года)
* Лілія Рыгораўна Козырава (з лютага 2008 года)
* Вольга Генадзьеўна Сяргеева (з лютага 2008 года па верасень 2023)
* Леанід Міхайлавіч Рабцаў (са снежня 2007 года)
* Сяргей Пятровіч Чыгрынаў (са снежня 2007 года)
* Станіслаў Яўгенавіч Данілюк (з верасня 2006 года)
* Таццяна Сямёнаўна Бойка (са студзеня 1997 года)
* Анатоль Герасімавіч Цікавенка (са студзеня 1997 года)

## Крыніцы 
## Літаратура 
*  — С.597.
* *Василевич Г.* Конституционный Суд Республики Беларусь и его роль в становлении демократического, социального, правового государства, 2001 «Конституционное правосудие» № 4(14) 2001-1(15) 2002
* *Василевич Г.* Конституционное правосудие в Республике Беларусь Ереван, 2003
* *Василевич Г.* http://www.elib.bsu.by/handle/123456789/23513  Проблемы развития конституционного контроля в Республике Беларусь Право и демократия (№ 11), 2001
* *Пляхимович И. И.* Комментарий к Конституции Республики Беларусь: в 2 т. — Минск: Амалфея, 2015. — Т. 2. — С. 526—614.

## Спасылкі 
* Афіцыйны сайт 

Катэгорыя:Суды паводле алфавіта
Катэгорыя:Чырвонаармейская вуліца (Мінск)